cyanic-selkie/wikianc huggingface dataset:
Σάμερχιλ
Το Σάμερχιλ είναι ανεξάρτητο Βρετανικό ολοήμερο και ημερήσιο σχολείο. Ιδρύθηκε το 1921 από τον Αλεξάντερ Σάδερλαντ Νηλ με βασικό ιδεολογικό άξονα την πεποίθηση ότι το σχολείο πρέπει να προσαρμόζεται ώστε να ταιριάζει στο παιδί και όχι το αντίστροφο. Είναι μια δημοκρατικά διοικούμενη κοινότητα. Το σχολείο διοικείται μέσω των σχολικών συνελεύσεων, στις οποίες μπορούν να συμμετάσχουν όλοι, προσωπικό και μαθητές, και όπου όλοι έχουν δικαίωμα ισότιμης ψήφου. Αυτές οι συνελεύσεις λειτουργούν και ως νομοθετικό και ως δικαστικό σώμα. Τα μέλη της κοινότητας είναι ελεύθερα να κάνουν ό,τι θέλουν, αρκεί οι ενέργειές τους να μην προκαλούν κακό στους άλλους σύμφωνα με την αρχή του Νηλ: «Ελευθερία, όχι ελεύθερη άδεια να κάνεις ό,τι θέλεις» (στο πρωτότυπο: "Freedom not License") και να τηρούν τους συναποφασισμένους κανόνες του σχολείου που οφείλουν να υπακούν σε αυτή την αρχή. Η αρχή αυτή επεκτείνεται και στην ελευθερία των μαθητών να επιλέγουν ποια μαθήματα, έως και κανένα, θα παρακολουθήσουν.
Ιστορία
Το Σάμερχιλ ιδρύθηκε το 1921 στο Χέλεραου κοντά στη Δρέσδη της Γερμανίας από τον Νηλ στα πλαίσια του «Νέου Σχολείου». Όμως, ο Νηλ ήταν δυσαρεστημένος από το ήθος του Νέου Σχολείου και έτσι μετακινήθηκε στο Ζόνταγκμπεργκ της Αυστρίας. Εξ αιτίας της εχθρότητας του τοπικού πληθυσμού, μετακινήθηκε ξανά το 1923 στο Λάιμ Ρέτζις της Αγγλίας. Το κτίσμα στο Λάιμ Ρέτζις λεγόταν Σάμερχιλ, και από εκεί πήρε και το όνομά του το σχολείο. Το 1927 μετακινήθηκε στην τωρινή του τοποθεσία, στο Σάφολκ του Λέιστον στην Αγγλία. Αναγκάστηκε να μετακινηθεί ξανά κατά τη διάρκεια του Δευτέρου Παγκοσμίου Πολέμου, προσωρινά αυτή τη φορά, στο Φέστινιογκ της Ουαλίας, προκειμένου η τοποθεσία να χρησιμοποιηθεί ως στρατόπεδο εκπαίδευσης του Βρετανικού Στρατού.
Ύστερα από τον θάνατο του Νηλ το σχολείο ανέλαβε η γυναίκα του Ένα, έως το 1985.
Σήμερα λειτουργεί ως ολοήμερο (οικοτροφείο) και ως ημερήσιο σχολείο που καλύπτει και τις δύο πρώτες βαθμίδες της εκπαίδευσης. Επικεφαλής του είναι τώρα η κόρη του Νηλ, Ζόι (Ζωή) Νηλ Ρέντχεντ.
Φιλοσοφία
Το Σάμερχιλ χαρακτηρίζεται από την φιλοσοφική του θέση ότι τα παιδιά μαθαίνουν και αναπτύσσονται καλύτερα ελεύθερα από καταναγκασμούς. Όλα τα μαθήματα είναι προαιρετικά και οι μαθητές είναι ελεύθεροι να επιλέξουν πώς θα αξιοποιήσουν τον χρόνο τους. Ο Νηλ ίδρυσε το Σάμερχιλ με την πεποίθηση ότι «το παιδί πρέπει να είναι ελεύθερο να ζήσει τη δική του ζωή, όχι τη ζωή που οι αγχωμένοι του γονείς πιστεύουν ότι πρέπει να ζήσει, ούτε μια ζωή σύμφωνη με τους σκοπούς ενός εκπαιδευτικού που νομίζει ότι ξέρει καλύτερα»."
Εκτός από το να αναλαμβάνουν τον έλεγχο του χρόνου τους, οι μαθητές μπορούν να συμμετάσχουν στην αυτοδιοικούμενη κοινότητα του σχολείου. Οι σχολικές συνελεύσεις λαμβάνουν χώρα τρεις φορές την εβδομάδα και σε αυτές οι μαθητές και τα μέλη του προσωπικού έχουν ισότιμο λόγο στις αποφάσεις που αφορούν την καθημερινή τους ζωή στο σχολείο, συζητώντας ζητήματα και δημιουργώντας ή αλλάζοντας τους νόμους του σχολείου. Οι κανόνες που θεσμοθετούνται σε αυτές τις συνελεύσεις καλύπτουν μεγάλο εύρος θεμάτων, από το ποια ώρα πρέπει οι μαθητές να πηγαίνουν στα κρεβάτια τους και να κάνουν νυκτερινή ησυχία, έως το αν θα επιτρέπεται ο γυμνισμός στον χώρο της πισίνας και μέσα στην τάξη. Οι συνελεύσεις αποτελούν επίσης ευκαιρία για την κοινότητα να ψηφίσει πάνω στο πώς πρέπει να αντιμετωπισθεί μια μη επιλυμένη διένεξη, όπως π.χ. η τιμωρία για κάποια κλοπή (συνήθως η τιμωρία συνίσταται στο να επιστραφεί ό,τι εκλάπη).
Στη διαδικασία δημιουργίας νόμων και επιβολής κυρώσεων, το σχολείο εφαρμόζει σε γενικές γραμμές το απόφθεγμα του Νηλ «Ελευθερία, όχι ελεύθερη άδεια» (ένα από τα βιβλία του τιτλοφορείται έτσι), που σημαίνει την αρχή του να κάνεις όπως νομίζεις, αρκεί να μην προκαλείς κακό στους άλλους. Ως εκ τούτου, εντός του σχολείου, έχεις μεν την ελευθερία να βρίζεις όσο σου αρέσει, αλλά όχι την ελεύθερη άδεια να απευθύνεις σε κάποιον μια προσβλητική βρισιά.
Σε αυτές τις κεντρικές αξίες, δηλαδή τη δημοκρατία, την κοινωνική ισότητα και την ελευθερία βασίζει τη λειτουργία του το σχολείο Σάμερχιλ.
Επίλυση Συγκρούσεων
Υπάρχουν δυο βασικές μέθοδοι επίλυσης συγκρούσεων στο Σάμερχιλ: οι διαμεσολαβητές και το ανώτερο όργανο, η δικαστική συνέλευση του σχολείου.
Διαμεσολαβητές
Κατ' αρχήν, ο θιγόμενος (ή οι θιγόμενοι) απευθύνεται σε έναν διαμεσολαβητή για να βοηθήσει στην επίλυση της διαμάχης. Οι διαμεσολαβητές είναι μια εκλεγμένη επιτροπή παλαιών μελών της κοινότητας, οι οποίοι είναι υπεύθυνοι να παρεμβαίνουν στις διενέξεις. Το ένα μέρος πρέπει να αναζητήσει έναν διαμεσολαβητή και να αιτηθεί μια «Υπόθεση Διαμεσολαβητή». Τις περισσότερες φορές το μόνο που χρειάζεται να κάνει ο διαμεσολαβητής είναι να προειδοποιήσει κάποιον να πάψει να προκαλεί μπελάδες. Μερικές φορές, αν η διένεξη είναι πιο περίπλοκη, ο διαμεσολαβητής πρέπει να μεσολαβήσει. Αν η διένεξη δεν μπορεί να επιλυθεί επιτόπου, ή αν οι προειδοποιήσεις του διαμεσολαβητή αγνοούνται, τότε η υπόθεση μπορεί πλέον να τεθεί ενώπιον της σχολικής συνέλευσης.
Σε ειδικές περιπτώσεις η συνέλευση ορίζει στον θιγόμενο τον δικό του «ειδικό διαμεσολαβητή», έναν διαμεσολαβητή που ασχολείται με υποθέσεις μόνον ενός ατόμου. Αυτό συνήθως συμβαίνει όταν ένα συγκεκριμένο παιδί υπόκειται συστηματικά σε εκφοβισμό, ή έχει προβλήματα γλωσσικής επικοινωνίας (σε αυτήν την περίπτωση κάποιος που είναι δίγλωσσος, στα Αγγλικά και την γλώσσα του εν λόγω παιδιού, επιλέγεται να παίξει το ρόλο του διαμεσολαβητή).
Το δικαστήριο
Το δικαστήριο είναι η σχολική συνέλευση που ασχολείται με άτομα που παραβιάζουν τους κανονισμούς του σχολείου. Μερικές φορές πραγματοποιείται ξεχωριστή συνέλευση για το δικαστήριο, και άλλες η νομοθετική και η δικαστική συνέλευση συνδυάζονται στην ίδια. Αυτό αποφασίζεται από την ίδια τη συνέλευση.
Η εκδικαζόμενη «υπόθεση» αποτελείται από ένα πρόσωπο που εγκαλεί ένα άλλο, ή μια ομάδα προσώπων. Το πρόσωπο που εγείρει την υπόθεση παραθέτει το πρόβλημα, ο πρόεδρος ρωτάει τους κατηγορούμενους αν το έκαναν, και αν εκείνοι έχουν κάτι να πουν, καλεί και για τυχόν μάρτυρες. Αν ο κατηγορούμενος παραδεχθεί την παρανομία, ή υπάρχουν πειστικές καταθέσεις μαρτύρων, τότε ο πρόεδρος καλεί για προτάσεις. Αλλιώς, το βήμα ανοίγεται για συζήτηση.
Αν δεν υπάρχουν ξεκάθαρα στοιχεία για το ποιος είναι ένοχος (για παράδειγμα, στην περίπτωση μιας κλοπής χωρίς μάρτυρες), ορίζεται μια «επιτροπή διερεύνησης». Στην επιτροπή διερεύνησης δίνεται η εξουσία να ερευνήσει δωμάτια και αποθηκευτικούς χώρους άλλων, όπως και να υποβάλλει κόσμο σε ερωτήσεις. Η επιτροπή επαναφέρει την υπόθεση στην επόμενη συνέλευση αν έχει καταφέρει να αποκτήσει νέα στοιχεία. Σε μια κοινότητα τόσο μικρή όσο το Σάμερχιλ, λίγα γεγονότα περνούν εντελώς απαρατήρητα, και τα ζητήματα συνήθως επιλύονται γρήγορα.
Μόλις βεβαιωθεί ότι ένα πρόσωπο έχει παραβεί τους κανόνες, τότε η συνέλευση πρέπει να προτείνει και να ψηφίσει την έγκριση μιας ποινής. Για τους περισσότερους κανονισμούς του σχολείου υπάρχει μια «στάνταρ ποινή» που επισείει η παραβίασή τους, αντίστοιχα κατά κάποιον τρόπο με τις κατευθυντήριες γραμμές ενός δικαστή για τις ποινές που επιβάλλει, όμως μπορεί να προταθεί και διαφορετική ποινή. Οι ποινές μπορούν να περιλαμβάνουν από μια «ισχυρή προειδοποίηση» προερχόμενη από τον πρόεδρο, έως χρηματικό πρόστιμο, απώλεια προνομίων (για παράδειγμα απαγόρευση εξόδου από το σχολείο ή να είσαι ο τελευταίος στην ουρά για το γεύμα) ή και «ποινή εργασίας», όπως το μάζεμα σκουπιδιών για ένα ορισμένο χρονικό διάστημα ή κάποια άλλη εργασία προς όφελος της κοινότητας. Στην περίπτωση της κλοπής, συνήθως θεωρείται αρκετό να επιστρέψει ο κλέφτης ό,τι εκλάπη. Παρόλα αυτά υπάρχουν και κάποιες σπάνιες περιπτώσεις όπου το αντικείμενο της κλοπής δεν βρίσκεται πλέον υπό την κατοχή του κλέφτη. Σε αυτές επιβάλλεται στον κλέφτη μια από τις δυο πιο σοβαρές ποινές και υποβάλλεται σε ερωτήσεις σχετικά με τον αποδέκτη του αντικειμένου.
Εκπαιδευτική δομή
Παρόλο που τον Νηλ απασχολούσε περισσότερο η κοινωνική ανάπτυξη των παιδιών παρά η ακαδημαϊκή, το Σάμερχιλ παρουσιάζει κάποιες σημαντικές διαφορές στην προσέγγισή του στην διδασκαλία. Δεν υπάρχει η έννοια της «χρονιάς» ή της «τάξης» στο Σάμερχιλ. Αντί αυτών, τα παιδιά τοποθετούνται ανάλογα με την ικανότητά τους σε κάθε δεδομένο μάθημα. Δεν είναι ασυνήθιστο για μια τάξη ενός μαθήματος να έχει μαθητές σε μεγάλο εύρος ηλικιών, ή για μαθητές στην ηλικία των 13 ή των 14 να παίρνουν μέρος στις βρετανικές εισαγωγικές εξετάσεις στο πανεπιστήμιο. Αυτή η δομή αντικατοπτρίζει την πεποίθηση ότι τα παιδιά πρέπει να προχωρούν με τον δικό τους ρυθμό, αντί να υποχρεούνται να καλύπτουν ένα επίπεδο σε κάποια ορισμένη ηλικία.
Υπάρχουν επίσης δυο αίθουσες διδασκαλίας που λειτουργούν με ελεύθερο πρόγραμμα όλη την ημέρα, το εργαστήριο και η αίθουσα καλλιτεχνικών. Οποιοσδήποτε μπορεί να έρθει σε αυτές και, υπό επίβλεψη, να φτιάξει λίγο πολύ οτιδήποτε. Τα παιδιά συνήθως παίζουν με ξύλινα παιχνίδια (συνήθως σπαθιά ή όπλα) που έχουν κατασκευάσει μόνα τους, και μεγάλο μέρος των επίπλων και της διακόσμησης του σχολείου έχει επίσης κατασκευαστεί από μαθητές.
Οικήματα ενδιαίτησης και φροντίδα των παιδιών
Τα παιδιά στο Σάμερχιλ τοποθετούνται σε μια από πέντε ομάδες που αντιστοιχούν στα κτίρια στα οποία διαμένουν. Η τοποθέτηση γενικά αποφασίζεται στην αρχή της σχολικής περιόδου από τον Διευθυντή, θεωρητικά βάσει ηλικίας. Στην πράξη, μπορεί να δοθεί προτεραιότητα σε ένα νεότερο παιδί αν περιμένει πολύ καιρό για μια θέση, ή αν έχει πολλούς φίλους σε ανώτερη ηλικιακή ομάδα, ή αν επιδεικνύει χαρακτηριστικά ωριμότητας ανώτερης ηλικιακής ομάδας.
Κάποιοι σχολικοί κανόνες αφορούν συγκεκριμένες ηλικιακές ομάδες, για παράδειγμα, κανείς άλλος δεν μπορεί να καβαλήσει ποδήλατα που ανήκουν σε παιδιά του οικήματος Σαν εκτός από παιδιά αυτού του οικήματος, και μόνο παιδιά των οικημάτων Σακ και Κάριατζες επιτρέπεται να ανάβουν υπαίθριες φωτιές. Οι κανόνες που αφορούν την ώρα που τα παιδιά πρέπει να βρίσκονται στα κρεβάτια τους επίσης καθορίζονται βάσει ηλικιακής ομάδας.
Τα υπνοδωμάτια γενικά φιλοξενούν τέσσερα ή πέντε παιδιά.
Οικιακοί κηδεμόνες
Καθένα από τα οικήματα (εκτός από το Κάριατζες, βλέπε παρακάτω) διαθέτει έναν «οικιακό κηδεμόνα»: ένα μέλος του προσωπικού του οποίου καθήκον είναι η γονική φροντίδα. Τα καθήκοντα ενός οικιακού κηδεμόνα περιλαμβάνουν το πλύσιμο των ρούχων των παιδιών υπ' ευθύνη τους, την φροντίδα μικροτραυματισμών και ασθενειών, την συνοδεία στο ιατρείο ή το νοσοκομείο σε πιο σοβαρές περιπτώσεις, και την γενική συναισθηματική υποστήριξη. Ανάλογα με την ηλικιακή ομάδα, μπορεί επίσης να διηγούνται στα παιδιά ιστορίες πριν τον ύπνο, να τους φυλάνε τα πράγματα αξίας τους, να τα συνοδεύουν στην πόλη για να χαλάσουν το χαρτζιλίκι τους ή να μιλούν εκ μέρους τους στις συνελεύσεις.
Σαν
Ηλικίες από 6 έως 8 (κατά προσέγγιση).
Το οίκημα Σαν είναι ένα βοηθητικό κτίσμα, κοντά στις βασικές αίθουσες διδασκαλίας. Το όνομά του προέκυψε από το ότι αρχικά είχε χτιστεί ως σανατόριο. Όταν έγινε εμφανές ότι δεν υπήρχε ικανή ζήτηση για τη λειτουργία ξεχωριστού σανατορίου, δόθηκε για την ενδιαίτηση των μικρότερων παιδιών και του σχολικού κηδεμόνα τους. Για μια περίοδο, τα παιδιά του Σαν στεγάζονταν στο κυρίως σχολικό κτίριο, και το κτίριο Σαν χρησιμοποιούταν ως βιβλιοθήκη. Έκτοτε έχουν επιστρέψει πίσω, και τα δωμάτιά που καταλάμβαναν τα έχουν πάρει τώρα τα παιδιά του Κότατζ.
Οι νόμοι του σχολείου γενικά προστατεύουν τα παιδιά του Σαν, μη επιτρέποντάς τους να εμπλέκονται σε κάποιες επικίνδυνες δραστηριότητες και εμποδίζοντας τα μεγαλύτερα παιδιά από το να εκφοβίζουν, να εξαπατούν ή να εκμεταλλεύονται με άλλους τρόπους τα μικρά. Τα παιδιά του Σαν έχουν το δικαίωμα να εγείρουν τις υποθέσεις τους στην αρχή της σχολικής συνέλευσης, ή να βάλουν κάποιον άλλο μαθητή ή δάσκαλο να εγείρει το ζήτημα ή τα ζητήματά τους εκ μέρους τους.
Τα παιδιά του Σαν μπορούν να κοιμούνται σε μικτά δωμάτια, αλλά τα μεγαλύτερα παιδιά έχουν μόνον δωμάτια ξεχωριστού φύλου.
Α.Ο. Κρήσσες Ρεθύμνου
Ο Αθλητικός Όμιλος Κρήσσες Ρεθύμνου είναι γυναικείος ποδοσφαιρικός σύλλογος του Ρεθύμνου ο οποίος ιδρύθηκε το 1996. Έχει αγωνιστεί 6 φορές στην Α' Εθνική και έχει λάβει την 6η θέση στο πρωτάθλημα 4 φορές (2008, 2009, 2010, 2013). Επίσης έχει κατακτήσει δύο φορές περιφερειακό τίτλο (2005 και 2007) και το πρωτάθλημα της Β’ Εθνικής το 2011.
Σάμερχιλ
Κότατζ
Ηλικίες 9 έως 10 (κατά προσέγγιση).
Α.Ο. Κρήσσες Ρεθύμνου
Η ομάδα ιδρύθηκε το 1996 και σε μία εβδομάδα είχε 44 αθλήτριες. Ο πρώτος αγώνας του ομίλου δόθηκε τις 15 Φεβρουαρίου 1997 έναντι στη Δόξα Ηρακλείου και έχασε με 1-8. Ο πρώτος επίσημος αγώνας ήταν έναντι στις Αρτέμιδες στα Χανιά για το περιφερειακό πρωτάθλημα νοτίου ομίλου και παρά την καλή παρουσία έχασε με 2-0. Το 1999 πρόεδρος του ομίλου ανέλαβε ο επιχειρηματίας Χαράλαμπος Περάκης και το 2001 προπονητής ο Αντωνιάδης Παναγιώτης, με σκοπό να κάνει την ομάδα επαγγελματική. Η ομάδα βελτιώθηκε εμφανώς και την περίοδο 2004-5 κατέκτησε το περιφερειακό πρωτάθλημα στον 6ο όμιλο αήττητη. Αγωνίστηκε στο Πανελλήνιο Πρωτάθλημα αλλά υποβιβάστηκε πάλι στο περιφερειακό πρωτάθλημα. Την περίοδο 2006-2007 κατέκτησε πάλι αήττητη το περιφερειακό πρωτάθλημα και έτσι συμμετείχε την επόμενη περίοδο στο Πανελλήνιο πρωτάθλημα, όταν και κατετάγη στην 6η θέση. Την αγωνιστική περίοδο 2013-2014, οι Κρήσσες Ρεθύμνου αποβλήθηκαν από το πρωτάθλημα της Α΄ Εθνικής και υποβιβάστηκαν στην Β΄ Εθνική.
Σάμερχιλ
Χάους
Ηλικίες 11 έως 12 (κατά προσέγγιση).
Α.Ο. Κρήσσες Ρεθύμνου
Παραπομπές
Κατηγορία:Αθλητικοί σύλλογοι Ρεθύμνου Κατηγορία:Ιδρύσεις αθλητικών συλλόγων το 1996 Κατηγορία:Γυναικείες ποδοσφαιρικές ομάδες Ελλάδας
Σάμερχιλ
Σακ
Ηλικίες 13 έως 14 (κατά προσέγγιση).
Τα κτίρια του Σακ (είναι δύο, το Σακ των αγοριών και το Σακ των κοριτσιών) είναι μικρά βοηθητικά κτίρια, που έχουν πάρει το όνομά τους από την κάπως ετοιμόρροπη φύση της αρχικής τους κατασκευής. Έκτοτε τα κτίρια έχουν ανακαινιστεί.
Από τα παιδιά της ηλικίας του Σακ και πάνω αναμένεται να παίρνουν πιο ενεργό ρόλο στην διαχείριση του σχολείου, συμμετέχοντας σε επιτροπές, προεδρεύοντας σε συνελεύσεις, λειτουργώντας ως διαμεσολαβητές για την επίλυση διενέξεων και μιλώντας στις σχολικές συνελεύσεις. Φυσικά, και νεότερα παιδιά μπορούν να αναλάβουν τους περισσότερους από αυτούς τους ρόλους αν το επιθυμούν, και κανείς από αυτούς δεν είναι υποχρεωτικός ακόμη και για τα μεγαλύτερα παιδιά.
Κάριατζες
Ηλικίες 15+ (κατά προσέγγιση).
Τα κτίρια Κάριατζ είναι παρόμοια με τα Σακ, αλλά μεγαλύτερα. Αρχικά όμως επρόκειτο για προσαρμοσμένα βαγόνια τραίνων. Από την τελευταία ανακαίνιση και μετά, το κτίριο Κάριατζ των αγοριών περιλαμβάνει μια μικρή κουζίνα και το Κάριατζ των κοριτσιών ένα κοινό δωμάτιο και ένα τμήμα ντους (άλλα μπάνια στο σχολείο έχουν μόνον μπανιέρες). Όλες οι εγκαταστάσεις μπορούν να χρησιμοποιηθούν και από τα δύο φύλα.
Κυβερνητικές επιθεωρήσεις
Το Σάμερχιλ δεν είχε ποτέ τις καλύτερες σχέσεις με την Βρετανική Κυβέρνηση, και ακόμη κατέχει τη θέση του σχολείου με τις περισσότερες επιθεωρήσεις σε όλη τη χώρα. Κατά τη διάρκεια της δεκαετίας του '90 επιθεωρήθηκε εννέα φορές. Αργότερα αποκαλύφθηκε ότι αυτό γινόταν επειδή ο OFSTED (ο Αγγλικός Οργανισμός Επιθεώρησης και Πιστοποίησης Σχολικών Ιδρυμάτων) είχε συνθέσει μια μυστική λίστα εξηνταενός ανεξάρτητων σχολείων, σημειωμένων ως «υπό παρακολούθηση», στην οποία περιλαμβανόταν το Σάμερχιλ.
Η υπόθεση έφτασε ενώπιον ενός ειδικού εκπαιδευτικού δικαστηρίου τον Μάρτιο του 2000, όπου το σχολείο εκπροσώπησαν νομικά επιφανείς υπερασπιστές ανθρωπίνων δικαιωμάτων: ο Σύμβουλος της Βασίλισσας Τζόφρυ Ρόμπερτσον, και ο δικηγόρος Μαρκ Στέφενς. Έπειτα από τέσσερις ημέρες ακροαματικής διαδικασίας, η υπόθεση της κυβέρνησης κατέρρευσε, και συμφωνήθηκε διακανονισμός. Οι μαθητές του Σάμερχιλ που παρακολουθούσαν την διαδικασία εκείνη την ημέρα, με την άδεια του προέδρου του δικαστηρίου, κατέλαβαν την δικαστική αίθουσα και συγκάλεσαν σχολική συνέλευση για να συζητήσουν αν θα δεχθούν ή όχι τον διακανονισμό. Ψήφισαν ομόφωνα να τον δεχθούν.
Η φύση του διακανονισμού ήταν αξιοπρόσεκτα ευρύτερη από αυτήν που είχε δικαιοδοσία να αποφασίσει ο δικαστής από μόνος του. Το δικαστήριο είχε μόνον την ισχύ να ακυρώσει την καταγγελία κατά του σχολείου, ενώ ο διακανονισμός περιείχε διατάξεις ώστε το Σάμερχιλ από εδώ και στο εξής να επιθεωρείται με σεβασμό στην φιλοσοφία και τις αξίες του, η γνώμη του παιδιού, μέσω των σχολικών συνελεύσεων αλλά και άλλων τρόπων, να λαμβάνεται υπ' όψιν στην επιθεώρηση, καθώς και την πρόβλεψη δύο συμβούλων από το σχολείο και ενός από το Υπουργείο Παιδείας ως συνοδών των επιθεωρητών, ώστε να βεβαιώνουν ότι η επιθεώρηση σέβεται τους στόχους και τις αξίες του σχολείου. Το σχολείο έγινε το πρώτο στην Αγγλία όπου τα παιδιά έχουν το δικαίωμα να συναντούνται επισήμως με τους επιθεωρητές ώστε να εκφράζουν τη γνώμη τους. Ως σύμβουλοι εκ μέρους του Υπουργείου Παιδείας έχουν υπηρετήσει ο Καθηγητής Πολ Χιρστ και ο Καθηγητής Τζέοφ Γουίτι, Διευθυντής του Παιδαγωγικού Ινστιτούτου και νυν μέλος του διοικητικού σώματος του OFSTED.
Η πρώτη πλήρης αναφορά επιθεώρησης έπειτα από την αμφισβητημένη αναφορά του 1999 δημοσιεύτηκε το 2007. Η επιθεώρηση του 2007 έγινε στα πλαίσια του δικαστικού διακανονισμού και ήταν γενικά θετική, ακόμη και σε θεματικές περιοχές που το σχολείο είχε δεχθεί κριτική στην αναφορά του 1999. Το σχολείο επιμένει ότι δεν έχει αλλάξει την προσέγγισή του έπειτα από την αρχική επιθεώρηση.
Η τελευταία πλήρης επιθεώρηση, στις 5 Οκτωβρίου του 2011, συμπεραίνει ότι το σχολείο διαπρέπει σε όλες τις θεματικές περιοχές εκτός από αυτήν της διδασκαλίας, που αξιολογήθηκε ως «καλή», και όχι «εξαιρετική» εξ αιτίας ζητημάτων αξιολόγησης.
Τον Φεβρουάριο του 2013 το Υπουργείο Παιδείας ανακοίνωσε στο σχολείο ότι ανακαλεί μονομερώς τον συμφωνημένο δικαστικό διακανονισμό καθώς ο OFSTED ισχυρίζεται ότι τώρα κατανοεί το σχολείο και ότι δεν χρειάζεται ειδική διαδικασία επιθεώρησης για να βεβαιώνει την δίκαιη επιθεώρηση. Το σχολείο έχει στείλει στοιχεία και ερωτήσεις στην Επιτροπή Παιδείας του Βρετανικού Κοινοβουλίου σχετικά με την συνάντησή του με τον Επικεφαλής Επιθεωρητή Σχολείων, Σερ Μίκαελ Γουίλσοου, στις 13 Φεβρουαρίου του 2013. Τα στοιχεία παραθέτουν τις παρατηρήσεις μέλους της Επιτροπής Παιδείας που εκφράζει την δυσάρεστη έκπληξή του σχετικά με το έλλειμμα διαδικασιών στον OFSTED που να του επιτρέπουν να μαθαίνει από τα λάθη του.
Δραματοποιημένες απεικονίσεις και ντοκιμαντέρ
Το «Σάμερχιλ τη δεκαετία του '70», μια έκδοση της τηλεοπτικής σειράς ντοκιμαντέρ «Cutting Edge» του τηλεοπτικού καναλιού Channel 4, μεταδόθηκε στις 30 Μαρτίου 1992.
Η τηλεοπτική παραγωγή του 2008 «Σάμερχιλ»  που μεταδόθηκε από το BBC One και το CBBC ως σειρά μικρού μήκους, και στο BBC Four ως δράμα μεγάλου μήκους, διεκτυλισσόταν στο Σάμερχιλ και παρουσίαζε το σχολείο καθώς και την εκδίκαση της δικαστικής υπόθεσης του 2000 και των γεγονότων που οδήγησαν σε αυτήν, εμπλουτισμένη με φανταστικά στοιχεία για λόγους δραματοποίησης. Μεγάλος μέρος της παραγωγής έγινε στην τοποθεσία του Σάμερχιλ με μαθητές να συμμετέχουν ως κομπάρσοι. Η παραγωγή παρουσίαζε μια έκδηλα θετική άποψη του σχολείου καθώς ο σκηνοθέτης, Τζον Ήστ, ήθελε να αμφισβητήσει το σύγχρονο παράδειγμα του τι είναι ένα σχολείο, όπως αυτό κυριαρχεί στο σύγχρονο κοινωνικό φαντασιακό. Βραβεύθηκε με δύο βραβεία BAFTA, συμπεριλαμβανομένου του βραβείου σεναρίου που είχε συγγράψει η Άλισον Χιούμ.
Το ντοκιμαντέρ του 2008 «Imagine a School... Summerhill» του Γουίλιαμ Τάιλερ Σμιθ διηγείται την δικαστική περιπέτεια του σχολείου το 2000, που απειλήθηκε με κλείσιμο έπειτα από την αναφορά της επιθεώρησης του OFSTED το 1999 και την καταγγελία του τότε βρετανού υπουργού παιδείας.
Η Εταιρεία Α.Σ. Νηλ Σάμερχιλ
Το Τραστ ιδρύθηκε το 2004 από τον Τιμ Μπρίγκχαους, τον Τομ Κόντι, τον Μπιλ Νάι, τον Μαρκ Στέφενς και τον Σύμβουλο της Βασίλισσας Τζόφρυ Ρόμπερτσον με σκοπό την άντληση κεφαλαίων για υποτροφίες και για την προώθηση της δημοκρατικής εκπαίδευσης σε όλον τον κόσμο. Δημοσιεύει ένα ηλεκτρονικό ενημερωτικό δελτίο και οργανώνει εκδηλώσεις άντλησης κεφαλαίων. Μια εκλεγμένη επιτροπή παιδιών του σχολείου, που αποκαλείται Επιτροπή Εξωτερικών Ζητημάτων, έχει καταφέρει με την πάροδο των χρόνων, και με την υποστήριξη του Τραστ, να προωθήσει το Σάμερχιλ ως θέμα μελέτης για τα παιδιά των κρατικών σχολείων, τους δασκάλους και τους ακαδημαϊκούς σε συνέδρια, σχολεία και εκδηλώσεις. Έχουν πραγματοποιήσει δημοκρατικές συναντήσεις στις Βρετανικές Βουλές και στο Δημαρχείο του Λονδίνου. Έχουν ασκήσει επιρροή σε τέσσερις Σχολικούς Αρχι-Επιθεωρητές μέσω της Επιτροπής Παιδείας σχετικά με την σημασία των δικαιωμάτων των παιδιών στα σχολεία και τις σχολικές επιθεωρήσεις. Έχουν απευθυνθεί στο Συνέδριο των Υπουργών Παιδείας της UNESCO, έχουν ασκήσει επιρροή και έχουν διαμαρτυρηθεί στο Ειδικό Συνέδριο για τα Δικαιώματα του Παιδιού του ΟΗΕ στην Νέα Υόρκη. Έλαβαν ενεργό συμβουλευτικό ρόλο αλλά και συνεισέφεραν στην συγγραφή του Άρθρου 12 σχετικά με τα δικαιώματα των παιδιών. Συνεχίζουν να συνεργάζονται με σχολεία, κολέγια και πανεπιστήμια.
Το Σάμερχιλ στην τέχνη
Η σειρά της Ένιντ Μπλάιτον «Το πιο άτακτο κορίτσι» (τίτλος πρωτότυπου «The Naughtiest Girl») λαμβάνει χώρα σε ένα φανταστικό σχολείο, το Γουάιτλιφ, που μοιράζεται πολλές ομοιότητες με το Σάμερχιλ. Στο Γουάιτλιφ, τα παιδιά φτιάχνουν του κανόνες και συγκροτούν συνελεύσεις για να τους συζητήσουν και να τους τροποποιήσουν. Οι δάσκαλοι δεν τιμωρούν τα παιδιά, τα οποία δικάζονται και τιμωρούνται από τους συμμαθητές τους μέσω σχολικών συνελεύσεων.
Το βιβλίο «Επιθεωρώντας το Νησί» της Χίλντα Σιμς λαμβάνει χώρα στο φανταστικό σχολείο του Κόραλφορντ, που είναι βασισμένο στο Σάμερχιλ.
Στο βιβλίο «Το μωρό της Ρόσμαρυ» (πρωτότυπος τίτλος «Rosemary's Baby») ο πρωταγωνιστής διαβάζει ένα αντίγραφο του βιβλίου του Νηλ «Σάμερχιλ».
OFSTED
Σάμερχιλ Σάμερχιλ Σάμερχιλ Σάμερχιλ
NGC 6744
thumb|250px|Ο NGC 6744 από το [[ESO.]] Ο NGC 6744 είναι σπειροειδής γαλαξίας ενδιάμεσης μορφολογίας στον αστερισμός Ταώς. Απέχει περίπου 27 εκατομμύρια έτη φωτός και δεν φαίνεται να ανήκει σε κάποια ομάδα γαλαξιών. Έχει δύο δορυφόρος, τον NGC 6744 A, ο οποίος μοιάζει με το Μέγα Νέφος του Μαγγελάνου και βρίσκεται στο δίσκο του γαλαξία, και τον ESO 104-G044. Ο NGC 6744 έχει πολλές ομοιότητες με τον Γαλαξία, αλλά είναι πολύ μεγαλύτερος. Η διάμετρος του δίσκου είναι 175.000 έτη φωτός, ενώ είναι ένας από τους γαλαξίες με τη μεγαλύτερη μάζα εντός 80 εκατομμυρίων ετών φωτός από τον Γαλαξία.
Τον ανακάλυψε ο Τζέιμς Ντάνλοπ το 1826. Στον γαλαξία έχει παρατηρηθεί ένας υπερκαινοφανής αστέρας, ο 2005 at.
Εξωτερικοί σύνδεσμοι
κατηγορία:ταώς (αστερισμός) κατηγορία:Σπειροειδείς γαλαξίες 6744 101 62836
Little Samson
To Little Samson (γνωστό στην Ιαπωνία ως Seirei Densetsu Lickle, ιαπωνικά: 聖鈴伝説リックル) είναι ένα βιντεοπαιχνίδι πλατφόρμας-δράσης, του 1992, που αναπτύχθηκε από την Takeru και κυκλοφόρησε από την Taito, για το NES. Εξ αιτίας των πολύ καλών γραφικών του και σε συνδυασμό με τις χαμηλές πωλήσεις που έκανε, πλέον θεωρείται αρκετά σπάνιο και ακριβό για τους συλλέκτες. Γενικότερα, το παιχνίδι, έλαβε πολύ θετικές κριτικές, κατά την εποχή της κυκλοφορίας του, ενώ το ονόμασαν ένα από τα καλύτερα παιχνίδια πλατφόρμας του NES.
Εξωτερικοί σύνδεσμοι
Κατηγορία:Βιντεοπαιχνίδια του 1992 Κατηγορία:Βιντεοπαιχνίδια του NES Κατηγορία:Βιντεοπαιχνίδια πλατφόρμας Κατηγορία:Βιντεοπαιχνίδια της Taito
Όραμα της Κοιλάδας των Ξηρών Οστών
δεξιά|μικρογραφία|304x304εσ|[[Χαρακτική, "Το Όραμα της Κοιλάδας των Ξηρών Οστών" του Γκυστάβ Ντορέ.]] Το Όραμα της Κοιλάδας των Ξηρών Οστών (ή Κοιλάδα των Ξηρών Οστών ή Όραμα των Ξηρών Οστών) είναι μια προφητεία στο κεφάλαιο 37 του βιβλίου του Ιεζεκιήλ, το οποίο μπορεί να βρεθεί στην Χριστιανική Παλαιά Διαθήκη της Βίβλου αλλά ακόμα και στην Εβραϊκή Τανάκ. Το συγκεκριμένο κεφάλαιο περιγράφει λεπτομερώς ένα όραμα, το οποίο αποκαλύφθηκε στον προφήτη Ιεζεκιήλ, μεταφέροντας μια ονειρική ρεαλιστική-φυσιολογική απεικόνιση. Κατά την Εβραϊκή εσχατολογία, είναι η πρώτη ρητή αναφορά της ανάστασης, ωστόσο, αυτή η αφήγηση προοριζόταν ως μεταφορά για την εθνική αναγέννηση, υποσχόμενη στους Εβραίους την επιστροφή τους στο Ισραήλ και την ανοικοδόμηση του Ναού, και όχι ως περιγραφή της προσωπικής ανάστασης.
Το 597 π.Χ., ο Βαβυλώνιος βασιλιάς Ναβουχοδονόσορ Β΄ κατέκτησε το βασίλειο του Ιούδα και την πρωτεύουσά του Ιερουσαλήμ και εκτόπισε τμήματα του πληθυσμού στη Μεσοποταμία (Βαβυλώνια αιχμαλωσία). Ο Ιεζεκιήλ ήταν ένας από τους απελαθέντες Εβραίους. Μετά την απομάκρυνση του υποτελούς βασιλιά της Ιερουσαλήμ Σεδεκία, η πόλη και ο Ναός του Σολομώντα καταστράφηκαν ολοσχερώς το 586 π.Χ.
Όπως και οι παλαιότεροι προφήτες, ο Ιεζεκιήλ ερμήνευσε την καταστροφή του Ισραήλ ως θεϊκή απάντηση στην ανυπακοή του λαού του. Σε αυτό το πλαίσιο, το όραμα της ανάστασης είναι αρχικά μόνο μια ισχυρή παραβολή: σημαίνει το ξύπνημα των ανθρώπων από το θάνατο της απώλειας σπιτιού και ταυτότητας. Το κείμενο έγινε κατανοητό από νωρίς με την αποκαλυπτική και υπερβατική έννοια.
Στο όραμά του, ο προφήτης βλέπει τον εαυτό του να στέκεται σε μία κοιλάδα γεμάτη από ξηρά ανθρώπινα οστά. Του δίνεται διαταγή να μεταφέρει μια προφητεία. Μπροστά του, τα οστά συνδέονται, ώστε να δημιουργήσουν ανθρώπινες φιγούρες, μετά καλύπτονται με ιστούς τένοντα, σάρκα και δέρμα. Τότε ο Θεός αποκαλύπτει τα οστά στον προφήτη ως τον εξορισμένο λαό του Ισραήλ και διατάζει τον προφήτη να μεταφέρει μια άλλη προφητεία για να αναζωογονήσει αυτές τις ανθρώπινες μορφές, να τις αναστήσει και να τις φέρει πίσω στη γη του Ισραήλ.
Λογοτεχνικές αναφορές
Ο μυθιστοριογράφος Άντονι Πάουελ ονόμασε το έβδομο μυθιστόρημα της σειράς τού A Dance to the Music of Time "The Valley of Bones" (Η Κοιλάδα των Οστών), βασισμένο στο μέρος, το οποίο αναφέρεται στο 37ο κεφάλαιο του βιβλίου του Ιεζεκιήλ. Το μυθιστόρημα αφορά τις πρώτες ημέρες του Β' Παγκοσμίου Πολέμου. Το σύνολο του σχετικού μέρους του Ιεζεκιήλ 37 διαβάζεται από τον άμβωνα στο τέλος του Κεφαλαίου 1 από έναν πάστορα της Εκκλησίας της Αγγλίας σε μια ετερόκλητη ομάδα κυρίως Ουαλών ανθρακωρύχων και τραπεζίτων, καθώς και ορισμένων αξιωματικών από τα ανώτερα τάγματα της Αγγλίας, καθώς αρχίζουν να σχηματίζουν μια εταιρεία. Ο πάστορας προτείνει ότι όχι μόνο αυτοί, αλλά και ολόκληρος ο βρετανικός στρατός, καθώς προετοιμάζεται για τον πόλεμο, πρέπει να πάρουν αυτήν την εικόνα ως τρόπο σκέψης για το πώς πρέπει να έρθουν κοντά σαν αδέρφια. Σε αντίθεση με το Ιεζεκιήλ, ωστόσο, καθώς ξεδιπλώνεται το μυθιστόρημα, «Το χέρι και το πνεύμα του Θεού απουσιάζουν · αντ' αυτού, υπάρχουν άνθρωποι - ποτέ πολύ δυνατοί, συχνά αναποτελεσματικοί, σπάνια ασφαλείς, πάντα προβληματικοί.... Η αφήγηση του Πάουελ απεικονίζει τη μερική βλάβη μιας διμοιρίας πεζικού: η προσωπική οστεοποίηση ορισμένων ανδρών, το σπάσιμο του καλουπιού σε άλλους, η αποτυχία (και ακόμη και ο θάνατος) άλλων ανθρώπων.».
Στην λαϊκή κουλτούρα
Στο HaTikwa, τον εθνικό ύμνο του Ισραήλ, ο Βιβλικός στίχος του Ιεζεκιήλ 37:11 («Χάθηκε κάθε ελπίδα») ερμηνεύεται εκ νέου ως «... η ελπίδα μας δεν έχει ακόμα χαθεί».
Ο Πολωνός συνθέτης Κρίστοφ Πεντερέκι έθεσε το όραμα στη μουσική στο τραγούδι Επτά Πύλες της Ιερουσαλήμ (1996).
Το γνωστό πνευματικό / γκόσπελ τραγούδι "Dem Bones" (Αυτά τα Οστά) του Τζέιμς Ουέλντον Τζόνσον, επίσης γνωστό ως "Dry Bones" (Ξηρά Οστά), είναι εμπνευσμένο από το όραμα του Ιεζεκιήλ για την κοιλάδα των ξηρών οστών.
Παραπομπές
Κατηγορία:Σκηνές απο την Παλαιά Διαθήκη Κατηγορία:Προφητείες
Γεώργιος Γιαννακόπουλος
Ο  Γεώργιος Γιαννακόπουλος  (1941-2010) ήταν Έλληνας ποδοσφαιριστής που αγωνίστηκε τις δεκαετίες 1950 ως 1970 ως αμυντικός και αμυντικός μέσος. Υπήρξε διεθνής με την εθνική νέων στο ευρωπαϊκό πρωτάθλημα 1959. Είχε πάνω από 300 συμμετοχές στην Α΄ Εθνική με τoν Πανιώνιο, τον Παναθηναϊκό και το Α.Ο. Αιγάλεω.
Ποδοσφαιριστής
Ο Γιώργος Γιαννακόπουλος γεννήθηκε στην Καλλιθέα το 1941. Ξεκίνησε την ποδοσφαιρική του καριέρα στις αλάνες της συνοικίας και ήταν γιος του ποδοσφαιριστή του Πανιωνίου, Αντώνη Γιαννακόπουλου. Ποδοσφαιριστής του ίδιου συλλόγου υπήρξε και ο μικρότερος αδερφός του, ο Γιάννης Γιαννακόπουλος.
Αγωνιζόταν στη μεσαία γραμμή αλλά σκόραρε συχνά. Αγαπημένη του κίνηση ήταν η "κεφαλιά-ψαράκι". Ξεκίνησε στον Εθνικό Κουκακίου και πριν από το 1958 εντάχθηκε στο δυναμικό του Πανιωνίου, στον οποίο αγωνίστηκε ως το 1963. Ήταν μέλος της σπουδαίας ομάδας του Πανιωνίου που έφτασε ως τον τελικό του Κυπέλλου Ελλάδος το 1961 και τερμάτισε τρίτη στο πρωτάθλημα. Συνέχισε την καριέρα του στον Παναθηναϊκό, όπου αγωνίστηκε ως το 1966 κατακτώντας δύο πρωταθλήματα (1964, 1965) με προπονητή το Στέφαν Μπόμπεκ, ενώ αγωνίστηκε στον τελικό του Κυπέλλου Ελλάδος το 1965.
Στον Παναθηναϊκό δεν ήταν πάντα βασικός. Έτσι το 1966 πήρε μεταγραφή για το Αιγάλεω, ως μέρος των ανταλλαγμάτων για τη μετακίνηση του Βίκτωρα Μητρόπουλου. Με τη φανέλα του Αιγάλεω αγωνίστηκε μέχρι το 1973 και ήταν μέλος της ομάδας που τερμάτισε στην τέταρτη θέση της Α' Εθνικής το 1970-71, την υψηλότερη στην ιστορία του συλλόγου. Το 1973 πήρε μεταγραφή στην ομάδα της γενέτειρας του Καλλιθέα, όπου και έκλεισε επίσημα την καριέρα του το 1976. Κατόπιν πραγματοποίησε τις τελευταίες του εμφανίσεις με τη φανέλα του Ηφαίστου Νίκαιας όπου αγωνίστηκε στο Εθνικό ερασιτεχνικό πρωτάθλημα το 1979-80 και έχοντας συμπαίκτες μεταξύ άλλων τους βετεράνους Σταμάτη Βουρδαμή, Στέλιο Μπέση κ.α.
Υπήρξε προπονητής και μεγάλος δάσκαλος των παιδιών που στελέχωναν την Εφηβική ή την Ερασιτεχνική ομάδα του Πανιωνίου καθως και στην ερασιτεχνικη ομαδα της Καλλιθεας.
Για πολλά χρόνια ήταν μέλος του Συνδέσμου Παλαιμάχων Πανιωνίου. Απεβίωσε στις 2 Αυγούστου 2010.
Εξωτερικοί σύνδεσμοι
Γιαννακοπουλος Γεώργιος Γιαννακοπουλος Γεώργιος Γιαννακοπουλος Γεώργιος Γιαννακοπουλος Γεώργιος Κατηγορία:Ποδοσφαιριστές Εθνικής Ελλάδας Κ19 Γιαννακοπουλος Γεώργιος Γ
Α2 Εθνική καλαθοσφαίρισης ανδρών
Το πρωτάθλημα της Α2 Εθνικής Κατηγορίας Ανδρών (Elite League A2) είναι η δεύτερη κατηγορία στην πυραμίδα του πρωταθλήματος καλαθοσφαίρισης στην Ελλάδα. Καθιερώθηκε την αγωνιστική περίοδο 1986−87. Οι ομάδες προβιβάζονται στην Α1 Εθνική (Basket League) ενώ αντίστοιχα υποβιβάζονται στην Β΄ Εθνική. Διεξάγεται υπό την αιγίδα της Ελληνικής Ομοσπονδίας Καλαθοσφαίρισης. Οι ομάδες της Α2 Εθνικής έχουν δικαίωμα συμμετοχής στη διοργάνωση του Κυπέλλου Ελλάδας.
Ιστορικό
Το πρωτάθλημα της Α2 Κατηγορίας Μπάσκετ καθιερώθηκε την αγωνιστική περίοδο 1986−87. Εκτός από την άνοδο στην Α1 Κατηγορία για τις πρώτες ομάδες της κατάταξης, τις 4 πρώτες σαιζόν της ιστορίας της Α2 (έως το 1989−90), οι ομάδες είχαν δικαίωμα εισόδου στα play off του πρωταθλήματος προκειμένου να διεκδικήσουν την έξοδό τους στο Κύπελλο Κόρατς. Από το 1990−91, περίοδο που σταμάτησε να ισχύει, ο τίτλος της κατηγορίας ως «Α» είναι περισσότερο συμβολικός, αφού στην ουσία πρόκειται για δεύτερη κατηγορία.
Η σεζόν 2019-20 διακόπηκε πρόωρα εξαιτίας της πανδημίας του covid-19 με την ανακήρυξη των πρωταθλητών και των ομάδων που ανέβηκαν. Το καλοκαίρι του 2020 αποφασίστηκε η αναδιάρθρωση των κατηγοριών εξαιτίας αυτού του γεγονότος. Η Α2 Εθνική της σεζόν 2020-21 αποφασίστηκε να γίνει με 18 ομάδες αντί 16. Όμως μετά τις ανακατατάξεις του καλοκαιριού οι ομάδες παρέμειναν 16.
Πρωταθλητές
{|
Συμμετοχές ομάδων στην Α2 Εθνική (1987-2023)
Από την καθιέρωση της Α2 Εθνικής την περίοδο 1986–87 ως σήμερα (περίοδος 2022–23), συνολικά 101 ομάδες έχουν μετάσχει, οι εξής:
Παραπομπές
Πρωταθλημα Ανδρες Α2
CBS
Το CBS (Columbia Broadcasting System) είναι αμερικάνικο ιδιωτικό κανάλι τηλεόρασης και ένα ραδιοφωνικό δίκτυο, το οποίο είναι ιδιοκτησία της ViacomCBS δια μέσω του CBS Entertainment Group. Η εταιρεία έχει τα γραφεία της στο CBS Building στην Νέα Υόρκη, με μεγάλα κτίρια παραγωγής και διαδικασιών και στο Λος Άντζελες (στα CBS Television City, CBS Columbia Square και το CBS Studio Center). Ξεκίνησε να εκπέμπει ραδιοφωνικά στις 18 Σεπτεμβρίου 1927 και τηλεοπτικά στις 1 Ιουλίου 1941.
Το CBS μερικές φορές αναφέρεται ως «Eye Network» («Δίκτυο του Ματιού»), λόγω του λογότυπού του, το οποίο χρησιμοποιεί από το 1951.
Ντενιγκομόντου
Τo Ντενιγκομόντου είναι η μεγαλύτερη πόλη στην Ναουρού, με πληθυσμό 2.827 κατοίκων. Το 25,7% του πληθυσμού της χώρας ζουν εκεί. Στεγάζει ενα οικιστικό συγκρόημα ομογενών που ονομάζεται "The Location". H oμώνυμη διοικητική περιφέρεια, καλύπτει έκταση 1,18 χμ².
Κατηγορία:Ναουρού
Πρωτάθλημα ποδοσφαίρου Φινλανδίας
Το Πρωτάθλημα ποδοσφαίρου Φινλανδίας (φινλανδικά: Veikkausliiga για εμπορικούς λόγους) είναι κατηγορία της Φινλανδικής Ποδοσφαιρικής Ένωσης (Jalkapalloliiga ry), υπό την Φινλανδική Ποδοσφαιρική Ομοσπονδία (SPL) και η οποία αποτελείται από 12 ομάδες με σύνολο 33 αγώνες.
Η ομάδα που θα τερματίσει πρώτη κερδίζει μία θέση στα προκριματικά του Τσάμπιονς Λιγκ ενώ ορισμένες ομάδες που θα τερματίσουν στις κορυφαίες θέσεις, πάνε στα προκριματικά του ΟΥΕΦΑ Γιουρόπα Κόνφερενς Λιγκ. Οι ομάδες που θα τερματίσουν στις θέσεις 11 και 12 δίνουν αγώνες πλέι-οφ και υποβιβάζονται στη Α΄ Κατηγορία της Φινλανδίας. Ιδρύθηκε το 1990 και αντικατέστησε την κατηγορία Α΄ Κατηγορία Φινλανδίας (Mestaruussarja) που ήταν η πρώτη κατηγορία από το 1973 μέχρι και το 1989.
Η ομάδα που έχει τα περισσότερα πρωταθλήματα είναι η ΧΓΚ Ελσίνκι με 32 τίτλους. Τέλος τα κύπελλα που διοργανώνονται είναι το Κύπελλο Φινλανδίας και το Φινλανδικό Λιγκ Καπ. Το Πρωτάθλημα ποδοσφαίρου Φινλανδίας είναι το 29ο πρωτάθλημα στην Ευρώπη.
Λογότυπο
Το λογότυπο της διοργανώτριας αρχής του πρωταθλήματος, της Φινλανδικής Ποδοσφαιρικής Ένωσης (Jalkapalloliiga ry) έχει αλλάξει κατά καιρούς. Σ' αυτό εμπεριέχεται η αναγραφή του κύριου χορηγού του πρωταθλήματος, της «Veikkaus».
Εξωτερικοί σύνδεσμοι
Κατηγορία:Ποδοσφαιρικές διοργανώσεις Φινλανδίας Κατηγορία:Ανώτατα εθνικά ποδοσφαιρικά πρωταθλήματα
Κρατήρας Βρέντεφορντ
Ο κρατήρας του Βρέντεφορντ (αγγλ. Vredefort crater) είναι ο μεγαλύτερος επιβεβαιωμένος κρατήρας στην επιφάνεια της Γης. Βρίσκεται στη Νότια Αφρική και πήρε το όνομά του από την πόλη Βρέντεφορντ, που είναι χτισμένη μέσα του και κοντά στο κέντρο του κρατήρα.
Η περιοχή αναφέρεται επίσης ως θόλος του Βρέντεφορντ (αγγλ. Vredefort dome) ή δομή πρόσκρουσης στο Βρέντεφορντ (αγγλ. Vredefort impact structure). Το 2005, ο θόλος του Βρέντεφορντ προστέθηκε στον κατάλογο μνημείων παγκόσμιας κληρονομιάς της UNESCO εξαιτίας της γεωλογικής σημασίας του.
Σχηματισμός και δομή
Είναι ο δεύτερος σε ηλικία γνωστός κρατήρας στη γη, λίγο νεότερος από τον κρατήρα Σουαβγιάρβι στη Ρωσία.
Αρχικά θεωρήθηκε ότι ο θόλος στο κέντρο του κρατήρα διαμορφώθηκε από μια ηφαιστειακή έκρηξη, αλλά στα μέσα της δεκαετίας του 1990 τα στοιχεία αποκάλυψαν ότι η περιοχή ήταν ο τόπος που έπεσε μια τεράστια βολίδα, σχηματίζοντας και άλλους κώνους κοντά στην κοίτη του ποταμού Βαλ.
Εξωτερικοί σύνδεσμοι
Κατηγορία:Γεωγραφία της Νότιας Αφρικής Κατηγορία:Μνημεία Παγκόσμιας Κληρονομιάς Κατηγορία:Κρατήρες πρόσκρουσης στη Γη
Επίθεση Φράιντ Λίβερ
Η Επίθεση Φράιντ Λίβερ είναι ένα σκακιστικό άνοιγμα που η ονομασία του προέρχεται από ένα ιδίωμα στα ιταλικά που σημαίνει «(επίθεση) ψόφια σαν τηγανητό συκώτι». Αυτό το άνοιγμα είναι μια παραλλαγή της Άμυνας δύο ίππων στην οποία ο λευκός θυσιάζει έναν ίππο για μια επιφανειακά εντυπωσιακή επίθεση στον βασιλιά του μαύρου. Το άνοιγμα αρχίζει με τις κινήσεις:
Αυτή είναι η Άμυνα δύο ίππων, όπου ο λευκός έχει επιλέξει την επιθετική γραμμή 4.Ιη5, αλλά η τελευταία κίνηση του μαύρου είναι επικίνδυνη (οι επιλογές του μαύρου περιλαμβάνουν τις κινήσεις 5...Ια5, 5...Αη4, 5...β5 και 5...Ιδ4). Ο λευκός μπορεί να πάρει τώρα ένα πλεονέκτημα με 6.δ4 (η Επίθεση Λόλλι). Ωστόσο, η Επίθεση Φράιντ Λίβερ συνεχίζει με μια πολύ εντυπωσιακή θυσία ενός Ίππου στο ζ7, που γίνεται με τις κινήσεις:
Προβληματισμοί
Το παιχνίδι συνήθως συνεχίζεται με 7.Βζ3+ Ρε6 8.Ιγ3 (βλέπε διάγραμμα). Ο μαύρος θα παίξει 8...Ιβ4 ή 8...Ιε7 ώστε να συνεχίσει με ...γ6, την ενίσχυση του καρφώματος του Ίππου στο δ5. Ο λευκός έχει μια ισχυρή επίθεση, αλλά δεν έχει αποδειχθεί ότι είναι αποφασιστικής σημασίας.
Επειδή η άμυνα είναι πιο δύσκολο να παιχθεί από την επίθεση σε αυτήν την παραλλαγή όταν υπάρχει σύντομο χρονικό όριο, η Επίθεση Φράιντ Λίβερ είναι επικίνδυνη για τον μαύρο στο αγωνιστικό επιτραπέζιο παιχνίδι, αν χρησιμοποιείται με περιορισμένο χρόνο. Επίσης, είναι ιδιαίτερα αποτελεσματική ενάντια σε αδύναμους παίκτες που μπορεί να μην είναι σε θέση να βρουν τις σωστές άμυνες. Μερικές φορές ο μαύρος προσκαλεί τον λευκό να παίξει αυτήν την επίθεση σε παρτίδες σκάκι δι' αλληλογραφίας ή αγωνιστικά επιτραπέζια παιχνίδια με μεγαλύτερες χρονικές προθεσμίες (ή αορίστου χρόνου), καθώς ο χαλαρός ρυθμός προσφέρει στον μαύρο μια καλύτερη ευκαιρία για να αντικρούσει τη θυσία του λευκού.
Εξωτερικοί σύνδεσμοι
Κατηγορία:Σκακιστικά ανοίγματα
Γιόχαν Μπλέικ
Ο Γιόχαν Μπλέικ (Yohan Blake, γεννήθηκε 26 Δεκεμβρίου 1989) είναι αθλητής του στίβου από τη Τζαμάικα και ο παγκόσμιος πρωταθλητής στα 100 μέτρα το 2011 αφού κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου στη Νταεγού της Νοτίου Κορέας.
Έσπασε το όριο τον 10 δευτερολέπτων στα 100 μέτρα σε ηλικία μόλις 19 χρονών. Το ατομικό του ρεκόρ στο συγκεκριμένο αγώνισμα είναι 9,69 δευτερόλεπτα, ενώ στα 200 μέτρα καλύτερη επίδοση όλων των εποχών με 19,26 δευτερόλεπτα, αμφότερες οι δεύτερες καλύτερες όλων των εποχών.
Παραπομπές
Κατηγορία:Τζαμαϊκανοί αθλητές του στίβου Κατηγορία:Τζαμαϊκανοί Ολυμπιονίκες Κατηγορία:Δρομείς ταχύτητας Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2020 Κατηγορία:Χρυσοί Ολυμπιονίκες του στίβου Κατηγορία:Αργυροί Ολυμπιονίκες του στίβου
Θεοδέμιρ (Βησιγότθος)
Ο Θεοδέμιρ ή Θευδίμερ, Theodemir ή Theudimer (απεβ. το 743) ήταν Βησιγοτθικός κόμης (comes) με εξέχουσα θέση στα νοτιοανατολικά της επαρχίας Καρθαγένης (Carthaginensis) (η περιοχή γύρω από τη Mούρθια ) κατά τις τελευταίες δεκαετίες του Βησιγοτθικού βασιλείου και για αρκετά χρόνια μετά την κατάκτηση των Μαυριτανών. Κυβέρνησε επτά πόλεις στη νοτιοανατολική Ισπανία, που αναφέρεται στη Συνθήκη της Οριουέλα, που διατηρήθηκε από τον Ανδαλουσιανό ιστορικό Iμπν Ανταρί τον 13ο αι: Oριουέλα, Βαλεντίλα (πιθανόν ισοδύναμο για τη Βαλένθια), Αλικάντε, Mούλα, Μπιγάστρo, Έγια (πιθανώς Oχός) και Λόρκα.
Βιογραφία
Μετά την ήττα του βασιλιά Ροδέριχ στη μάχη του Γκουαδαλέτε το 711 ή 712, ο Θεοδέμιρ αντιστάθηκε στους εισβολείς Άραβες, αλλά τελικά ηττήθηκε σε σκληρή μάχη και έκανε ειρήνη με τον μουσουλμάνο εμίρη Aμπντ-αλ-Αζίζ ιμπν Μουσά. "Το κείμενο της συνθήκης που υπέγραψε, έχει διατηρηθεί σε τουλάχιστον τρεις ξεχωριστές πηγές, συμπεριλαμβανομένου ενός βιογραφικού λεξικού του 14ου αι., και χρονολογείται στις 5 Απριλίου 713 (4 Ρεχέμπ 94, Έτ.Εγ.)." Η συνθήκη επέτρεπε, στους Χριστιανούς που υποτάσσονταν στη μουσουλμανική κυριαρχία («την προστασία του Θεού») να έσωζαν τη ζωή τους και θα τους επιτρέπονταν να συνεχίσουν να ζουν με τις οικογένειές τους σύμφωνα με τα ήθη τους, και να ασκούν την καθολική τους πίστη στις εκκλησίες τους, αλλά έπρεπε να πληρώσουν μία κατά κεφαλήν εισφορά, και να παραδίδουν στην κυβέρνηση τυχόν εχθρούς των κατακτητών. Η εισφορά αποτελούταν από ένα δηνάριο, τέσσερα μέτρα (κανάτες) καθένα από σιτάρι, κριθάρι, χυμό σταφυλιού και ξύδι, συν δύο μέτρα το καθένα από μέλι και λάδι. και το μισό της εισφοράς αυτής για τους σκλάβους. Ο Θεοδέμιρ διατήρησε τη γη του και την τοπική του εξουσία.
Ο Θεοδέμιρ αργότερα ταξίδεψε στη Δαμασκό, για να επιβεβαιώσει τη συνθήκη του από τον χαλίφη των Ομεϋαδών. Ωστόσο, είναι άγνωστο πόσο διήρκεσε στην πράξη αυτή η συνθήκη, αν συνεχίστηκε μέχρι το τέλος τού Θεοδέμιρ (που καταγράφεται στο Χρονικό του 754) ή μετά, ή συντομεύτηκε πριν από το τέλος του. Η εξέχουσα θέση του στην περιοχή μαρτυρείται από τον αριθμό των μεταγενέστερων γότθων ευγενών στην ίδια περιοχή, που προσπάθησαν να διεκδικήσουν την καταγωγή τους. Η ίδια η περιοχή έλαβε το αναμνηστικό όνομα Tudmir από τους Άραβες. Ο Θεοδέμιρ άφησε έναν γιο, τον Aθανάγιλδ, ο οποίος περιγράφεται ως πολύ πλούσιος από το Χρονικό, αλλά αν ήταν ή όχι διάδοχός του συζητείται από τους μελετητές. Αν όντως τα κατάφερνε, θα το είχε κάνει γύρω στο 740, αλλά η τύχη του είναι άγνωστη και η περιοχή τού Τουδμίρ είχε χάσει την ανεξαρτησία της ως τη δεκαετία του 780.
Στη λογοτεχνία
Στο ιστορικό μυθιστόρημα Οι Αμάγια ή οι Βάσκοι τον 8ο αι. (1879), οι χαρακτήρες αναφέρουν τον Θεοδέμιρο «δούκα της Αουραριόλα και της Bαιτικής, γενικό αρχηγό του στρατού», ως έναν από αυτούς που αντιστέκονται επιτυχώς στην ισλαμική κυριαρχία, μαζί με τον Πελάγιο των Αστουριών και τον Γκαρθία Χιμένεθ της Ναβάρρας.
Εξωτερικοί σύνδεσμοι
Κατηγορία:Περιοχή της Μούρθια
ΑΣΟΒ Βατυλής
Ο Αθλητικός Σύλλογος «Ολυμπιάς» Βατυλής (ΑΣΟΒ) ήταν κυπριακή ποδοσφαιρική ομάδα με έδρα τη Βατυλή της επαρχίας Αμμοχώστου. Το 1974 λόγω της τούρκικης εισβολής και κατοχής το σωματείο έγινε προσφυγικό και επαναδραστηριοποιήθηκε στην ελεύθερη Κύπρου. Λίγο χρόνια μετά ανέστειλε τη λειτουργία του.
Ιστορία
Ο ΑΣΟΒ ιδρύθηκε το 1939. Χρώματα είχε το μπλέ και το λευκό και έμβλημα το δικέφαλο αετό. Αρχικά συμμετείχε στις διοργανώσεις της ΕΠΟΠΛ. Εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1972 ως ομάδα Γ΄ κατηγορίας. Συμμετείχε στο πρωταθλήματα Γ΄ κατηγορίας 1972-73 και Γ΄ κατηγορίας 1973-74. Λόγω της κατάληψης της Βατυλής από τα τουρκικά στρατεύματα το καλοκαίρι του 1974, το σωματείο έγινε προσφυγικό. Επαναδραστηριοποιήθηκε στις ελεύθερες περιοχές της Κυπριακής Δημοκρατίας. Την περίοδο 1974-75 η ΚΟΠ διοργάνωσε Ειδικό μικτό πρωτάθλημα Β΄ - Γ΄ κατηγορίας 1974-75 με προαιρετική συμμετοχή των ομάδων της Β΄ και Γ΄ κατηγορίας, λόγω των δυσκολιών που προκάλεσε ο πόλεμος. Ο ΑΣΟΒ δεν συμμετείχε, όπως δεν συμμετείχε και την περίοδο 1975-76 στο πρωτάθλημα Γ΄ κατηγορίας 1975-76. Συμμετείχε στο πρωτάθλημα Γ΄ κατηγορίας 1976-77 όπου τερμάτισε στην τελευταία θέση και υποβιβάστηκε. Στη συνέχεια το σωματείο διέλυσε την ποδοσφαιρική του ομάδα.
Παύλος Μαρινάκης
Ο Παύλος Μαρινάκης (Πάτρα, 12 Μαρτίου 1988) είναι Έλληνας δικηγόρος και πολιτικό στέλεχος, που υπηρετεί ως Κυβερνητικός Εκπρόσωπος στη κυβέρνηση του Κυριάκου Μητσοτάκη, από τον Ιούνιο του 2023. Παράλληλα, διατελεί ως Γραμματέας της Πολιτικής Επιτροπής της Νέας Δημοκρατίας από το 2021.
Διετέλεσε πρόεδρος της Οργάνωσης Νέων της Νέας Δημοκρατίας (ΟΝΝΕΔ), από το 2019 έως το 2022.
Βιογραφικά στοιχεία
Γεννήθηκε και μεγάλωσε στην Πάτρα. Είναι απόφοιτος της Νομικής Σχολής του Δημοκριτείου Πανεπιστημίου Θράκης. Από το 2010 εργάζεται σαν δικηγόρος με ειδίκευση στο Ποινικό Δίκαιο και διατηρεί δικό του δικηγορικό γραφείο.
Είναι παντρεμένος με τη δικηγόρο Κατερίνα Μαχαιριώτη.
Πολιτική σταδιοδρομία
Ως φοιτητής δραστηριοποιήθηκε έντονα στη ΔΑΠ-ΝΔΦΚ Κομοτηνής. Στο Συνέδριο Επανίδρυσης της ΟΝΝΕΔ το 2016 εξελέγη στην πρώτη θέση της Κεντρικής Επιτροπής και έως το 2019 διετέλεσε Αντιπρόεδρος της Οργάνωσης. Στο 12ο Συνέδριο της ΟΝΝΕΔ τον Οκτώβριο του 2019 υπήρξε ο μόνος υποψήφιος για τη θέση του Προέδρου, την υποψηφιότητα του οποίου υπέγραψε το 87% των σύνεδρων. .
Εξωτερικοί σύνδεσμοι
Κατηγορία:Πρόεδροι της ΟΝΝΕΔ Κατηγορία:Έλληνες πολιτικοί Κατηγορία:Έλληνες δικηγόροι Κατηγορία:Πολιτικοί της Νέας Δημοκρατίας Κατηγορία:Κυβερνητικοί Εκπρόσωποι (Ελλάδα)
Ανθήλη Φθιώτιδας
Η Ανθήλη είναι πεδινή κωμόπολη της Στερεάς Ελλάδας στην Περιφερειακή Ενότητα Φθιώτιδας σε υψόμετρο 8 μέτρα.
Γεωγραφία - Ιστορία
Η Ανθήλη βρίσκεται στον κάμπο της Λαμίας, δυτικά από τις εκβολές του Σπερχειού ποταμού στον Μαλιακό κόλπο και σε απόσταση 8 χλμ. νοτιοανατολικά από τη Λαμία. Στη δυτική της άκρη περνάει ο Αυτοκινητόδρομος 1 και ο Σπερχειός ποταμός ενώ βόρεια είναι η βασική αποστραγγιστική τάφρος του ποταμού (οι κάτοικοι την αποκαλούν "γερμανική"). Οι κάτοικοί της ασχολούνται κατά κύριο λόγο με αγροτικές καλλιέργειες ενώ ο οικισμός αναπτύσσεται με βάση εγκεκριμένη ρυμοτομία και όρους δόμησης σε τρεις ζώνες, που επιτρέπουν την κατασκευή μεγάλων και πολυώροφων οικοδομών.
Η περιοχή βόρεια και βορειοδυτικά της Ανθήλης, που περικλύεται από τον Αυτοκινητόδρομο 1 και γύρω από τον Μαλιακό (Κάτω ρους και εκβολές Σπερχειού) έχει χαρακτηριστεί Natura2000.
Αρχαία Ανθήλη
Το όνομά της οφείλεται στην αρχαία Ανθήλη η οποία μαζί με την Τραχίνα ήταν οι κυριότερες πόλεις του αρχαίου ελληνικού φύλου των Μαλιέων και οι οποίες ήδη από τον 7ο αιω. π.Χ. συμμετείχαν σε μια αμφικτυονία των φυλών της κεντρικής Ελλάδας και της Θεσσαλίας. Το ιερό της Αμφικτυονίδος ή Πυλαίας Δήμητρας στην αρχαία Ανθήλη απετέλεσε πρώιμο κέντρο της Δελφικής Αμφικτυονίας. Το ιερό έχει εντοπιστεί νότια της σημερινής Ανθήλης και δυτικά των λουτρών των Θερμοπυλών.
Διοικητικά στοιχεία
Ως οικισμός αναφέρεται από την εποχή της τουρκοκρατίας με την ονομασία Ιμίρμπεης και με το ίδιο όνομα μετά την απελευθέρωση επίσημα το 1835 να προσαρτάται στον τότε δήμο Λαμιέων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 206Α - 28/09/1927 μετονομάστηκε σε Ανθήλη. Σύμφωνα με το πρόγραμμα Καλλικράτης αποτελεί την τοπική κοινότητα Ανθήλης που υπάγεται στη δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει πληθυσμό 1.693 κατοίκους. Η κοινότητα είναι χαρακτηρισμένη ως αγροτικός πεδινός οικισμός, με έκταση 50,948 χμ² (2011).
Πηγές
Κατηγορία:Χωριά του νομού Φθιώτιδας Κατηγορία:Δήμος Λαμιέων
Δαμιέτη
thumb|240px|Η Δαμιέτη Η Δαμιέτη ή Νταμιέτα (αραβικά : دمياط, Νταμιάτ) είναι πόλη και λιμένας της Αιγύπτου, πρωτεύουσα του κυβερνείου Δαμιέτης. Βρίσκεται στο παρακλάδι Δαμιέτη του Νείλου, 15 χλμ από τη Μεσόγειο Θάλασσα, περίπου 200 χιλιόμετρα βόρεια του Καΐρου. Έχει 337.303 κατοίκους.
Ιστορία
Στην Αρχαία Αίγυπτο η πόλη ήταν γνωστή ως "Ταμιάτ", και στην Ελληνιστική περίοδο ονομαζόταν "Ταμίαθις". Αναφέρεται από τον γεωγράφο του 6ου αιώνα Στέφανο Βυζάντιο, η πόλη έγινε αργότερα γνωστή ως "Νταμιάτα" και ως "Δαμιέτη".
Η Ταμίαθις έγινε Χριστιανική επισκοπή, βοηθός επίσκοπος της μητρόπολης του Πηλούσιου, την πρωτεύουσα της ρωμαϊκής επαρχίας της Αυγουσταμνίκα Πρίμα στην οποία ανήκε. Ο επίσκοπος της Ηράκλειος πήρε μέρος στη Σύνοδο της Εφέσου το 431. Ο επίσκοπος Ελπίδιος υπέγραψε το διάταγμα του πατριάρχη Κωνσταντινούπολης Γεννάδιου κατά της σιμωνίας το 459. Ο επίσκοπος Βάσσος συμμετείχε στο δεύτερη σύνοδο της Κωνσταντινούπολης το 553. Μια επιστολή από τον πατριάρχη Μιχαήλ Α΄ Αλεξανδρείας που αναγνώστηκε από τον το Φωτίο στη Δ΄ σύνοδο της Κωνσταντινουπόλεως το 879, γίνεται μνεία τον επίσκοπο Ταμίαθις Ζαχαρία που είχε συμμετάσχει στη σύνοδο. Άλλοι επίσκοποι αναφέρονται σε άλλα έγγραφα. Το 1249 όταν ο Λουδοβίκος Θ΄ της Γαλλίας κατέλαβε την πόλη κι έγινε για σύντομο χρονικό διάστημα λατινική επισκοπή. Σήμερα ο τίτλος του επίσκοπου δίνετε τιμητικά από την Καθολική Εκκλησία.
Η Δαμιέτη ήταν και πάλι σημαντική τον 12ο και 13ο αιώνα κατά τη διάρκεια των Σταυροφοριών. Στο 1169, ένας στόλος από το Βασίλειο της Ιερουσαλήμ, με την υποστήριξη της Βυζαντινής Αυτοκρατορίας, επιτέθηκε στο λιμάνι, αλλά νικήθηκε από τον Σαλαντίν.